als_Latn dik_Latn sag_Latn
Shpend Kastrati është shpallur fajtor dhe është dënuar me 9 vjet burg për vrasjen e gjyshit të tij, Ismajl Kastrati, një vit e gjysmë më parë.
Në aktakuzën e ngritur para gjashtë ditëve nga prokurori i Prokurorisë Themelore në Prishtinë, Hivzi Bajraktari, Kastrati akuzohej se në natën mes 27 dhe 28 nëntorit 2015 e ka privuar nga jeta gjyshin e tij Ismajlin.
Aktakuza thotë se ngjarja e rëndë kishte ndodhur përderisa i ndjeri Ismajl Kastrati ishte në gjumë në shtëpinë e tij ndërsa Shpend Kastrati “në gjendje me llogaritshmëri esenciale të zvogëluar… me mjet të fortë të paidentifikuar e kishte goditur në pjesën tëmthore të majtë të kokës rreth 3.5 centimetra mbi vesh duke i shkaktuar plagë shqyese pranë njëra- tjetrës”.
Aktakuza thotë se nga plagët e marra kishin shkaktuar “gjakderdhje masive trunore… të shoqëruara me thyerje të eshtrave të kafkës” të cilat i kishin sjellë vdekjen viktimës në vend të ngjarjes, shkruan kallxo.com.
Në seancën e mbajtur të mërkurën, trupi gjykues njëzëri vendosi që të akuzuarin Shpend Kastrati ta shpallë fajtor për veprën penale të vrasjes së rëndë.
Bashkë me dënimin prej 9 vitesh burg, Shpend Kastrati i është dhënë edhe masa e trajtimit të detyrueshëm psikiatrik me ndalim ne institucionin e kujdesit shëndetësor.
als_Latn als_Latn als_Latn als_Latn als_Latn als_Latn